සිය පුත්‍රයා වන විමුක්ති කුමාරතුංග, දේශපාලනයට පිවිසෙන බවට මේ දිනවල ජනමාධ්‍ය සහ සමාජ මාධ්‍ය ජාලවල පැතිර යන ප්‍රචාරණ සම්බන්ධයෙන් හිටපු ජනාධිපතිනි චන්ද්‍රිකා බණ්ඩාරනායක කුමාරතුංග පැහැදිලි කිරීමක් සිදු කර තිබෙනවා.මාධ්‍ය නිවේදනයක් නිකුත් කරමින් හිටපු ජනාධිපතිවරිය පවසන්නේ, දේශපාලනය වෙනුවෙන් බණ්ඩාරනායකවරුන් සිදු කළ කැපකිරීම් සහ විඳි පීඩාවන් සිය පුත්‍රයාට උරුම කරවීම සඳහා කිසිදු අදහසක් තමන්ට නොමැති බවයි.හිටපු ජනාධිපතිවරිය විසින් නිකුත් කළ සම්පූර්ණ මාධ්‍ය නිවේදනය පහතින්...මාධ්‍ය නිවේදනයයිවිමුක්ති  කුමාරතුංග  දේශපාලනයට පිවිසෙන බවට මේ දිනවල ජනමාධ්‍ය සහ සමාජ මාධ්‍යවල පැතිර යන අසත්‍ය ප්‍රචාරය සම්බන්ධවයි.විමුක්ති  කුමාරතුංග  ක්‍රියාකාරී දේශපාලනයට පිවිසෙන බවට මේ දිනවල අසත්‍ය ප්‍රචාරයක් ජනමාධ්‍ය සහ සමාජ මාධ්‍ය හරහා පැතිරෙන පුවත සම්පූර්ණයෙන් අසත්‍ය ප්‍රකාශයක් වන අතර එය සම්පූර්ණයෙන් ප්‍රතික්ශේප  කරමි.ඔහුට දේශපාලනයට පැමිණීමේ කිසිදු අවශ්‍යතාවක් හෝ ආසාවක් නොමැති අතර දේශපාලනය වෙනුවෙන් බණ්ඩාරනායකවරුන් සිදු කළ කැපකිරීම් සහ ලද පීඩාවන් ඔහුට ද උරුම කරවීමේ කිසිදු අදහසක් මට ද නොමැත.